Qor bo‘roni sabab “Olmaota—Toshkent” yo‘lida 80 kishi evakuatsiya qilindi

22-dekabr kuniga o‘tar kechasi “Olmaota—Toshkent—Termiz” trassasida yo‘lovchi avtobusi va bir nechta avtomobillar yo‘lovchilari evakuatsiya qilindi. Bu haqda “Kazavtojol” AJga tayanib, Tengrinews xabar berdi.

Ma’lumotlarga ko‘ra, ular ob-havo sharoiti yomonlashgani tufayli harakatlanishni to‘xtatishga majbur bo‘lgan.
Avtomobilar yo‘lning 593—632-kilomterlarida to‘planib qolgan. Shu bilan birga, yo‘lovchi avtobusi yo‘ldan chiqib ketgan. Yo‘ldan foydalanish bo‘yicha uchastkalar xodimlari tomonidan yo‘lovchi avtobusida bo‘lgan 36 kishi va yengil avtomobillardan 44 kishi Turkiston viloyati Shakpak bobo qishlog‘iga evakuatsiya qilindi.
Respublika ahamiyatidagi avtomobil yo‘llarida xavfsizlikni ta’minlash maqsadida noqulay ob-havo sharoitida Aqto‘be, Sharqiy Qozog‘iston, Jambil, Turkiston viloyatlarida vaqtincha cheklovlar joriy etildi”, — deyiladi xabarda.